Währand des neadliche End vo dem Teilstück in Heah vom heitign Autobahnkreis Hildn südeastle und weit außahoi vom Düssldoafa Stodgebiet geleng is, san fia de noch Südn bis Kealn-Mühlheim gfiahte Valängarung Probleme aafkemma, de Autobahn duach des dicht besiedlte Stodtgebiet im Kealna Ostn zum fiahn. Dohea is da erst am 3. Januar 1934 mit dem Bau begonna worn. Aaf dene siem Kilometa langa Obschnitt vo Opladn bis Mühlheim (domois Kealn-Nord) ham 20 Bruckbauwerk erricht wern miassn. Aa des heitige Autobahnkreiz Levakusn war scho plant, znachst ois Kroasvakeah, spada is beim Bau vo da heitign BAB 1 (domois ois Ruhrtangentn bezeichnat) ois Kleeblattl ausgfiaht worn.